**Протокол №21**

**от общо събрание на регионално сдружение за управление на отпадъците за регион Мадан**

 Днес, 10.12.2019 г., от 11 часа, в гр. Мадан, на адрес: ул. „Обединение” №14, в сградата на Община Мадан, ІII-ти етаж, зала 301 се проведе ХXI -то Общо събрание на Регионално сдружение за управление на отпадъците за регион Мадан.

Общото събрание е свикано от Фахри Адемов Молайсенов с писмена покана до членовете на Сдружението, с обявен дневен ред при спазване на разпоредбите на чл.25, ал.3 от ЗУО и Вътрешните правила на сдружението.

Община Златоград, представлявана от Кмета Мирослав Янчев, е получила поканата на 04.12.2019 г.

Община Неделино, представлявана от Кмета – Боян Кехайов, е получила поканата на 04.12.2019 г.

Областния управител на Област Смолян е получил покана за днешното събрание на 04.12.2019 г.

След преброяване на присъстващите в 1100 часа, се установи, че присъства Община Мадан, представлявана от Кмета – Фахри Молайсенов, Община Златоград представлявана от Кмета – Мирослав Янчев, Община Неделино представлявана от Кмета – Боян Кехайов.

Областният управител на Област Смолян не присъства на Общото събрание.

На Общото събрание присъстват също:

1. Явор Орлов – Заместник - Кмет на Община Мадан;
2. Юлия Михайлова – Старши експерт „Екология и води” в Община Мадан

**Общото събрание се откри от Кмета на Община Мадан.**

**Г-н Молайсенов -** Предлагам Общото събрание да се проведе при следния дневен ред:

1. Актуализация на единната цена за депониране на 1 тон отпадък за 2020 година, постъпил на Регионално депо за неопасни отпадъци за общините Мадан, Златоград и Неделино.

2. Разни.

**По точка първа от дневния ред:** *Актуализация на единната цена за депониране на 1 тон отпадък за 2020 година, постъпил на Регионално депо за неопасни отпадъци за общините Мадан, Златоград и Неделино.*

**Г-н Фахри Молайсенов:** Представяме на Вашето внимание подробна калкулация за оперативните разходи за обезвреждане на неопасни отпадъци, чрез депониране на РДТБО, гр. Мадан за 2020г., съгласно която цената за депониране на тон отпадък при спазване на технологията е в размер на **33,87 лв**., в която не е включен размера на отчисленията по чл.60 и чл.64 от ЗУО.

Давам думата на желаещите за въпроси, мнения и предложения по същество.

**Г-н Фахри Молайсенов -** Поради липса на други предложения предлагам да преминем към гласуване на постъпилите предложения.

Общото събрание единодушно - с три гласа **„ЗА”**, прие следното:

**РЕШЕНИЕ №1**

**І. на основание  чл.3 (1), т.7  от Вътрешните  правила на сдружението, приема цена за депониране на 1 тон битов отпадък за 2020 година, постъпил от общинските системи за организирано събиране и извозване на битовите отпадъци на Регионално депо за неопасни отпадъци за общините Мадан, Златоград и Неделино, както следва:**

**1. Цена за тон депониран битов отпадък – 33,87 лв.**

**ІІ. на основание  чл.3 (1), т.7  от Вътрешните  правила на сдружението, приема цена за депониране на 1 тон промишлен отпадък за 2020 година, постъпил на Регионално депо за неопасни отпадъци за общините Мадан, Златоград и Неделино, както следва:**

**1. Цената за тон депониран промишлен отпадък - 67,74 лв.**

**Точка разни от дневния ред:**

 **Г-н Фахри Молайсенов-**  представям на Вашето внимание ККС за рехабилитация на съществуващ обслужващ път за Първа клетка на РДТБО, с дължина на участъка 90 м и площадка за маневриране с площ 350 м2 , която е необходима за да предотвратим непрекъснатото авариране на сметоизвозните коли. Предлагам средствата необходими за тази дейност да бъдат осигурени от собствените средства на общините, съгласно подписания Меморандум.

**Г-н Фахри Молайсенов -** Поради липса на други предложения предлагам да преминем към гласуване на постъпилите предложения.

Общото събрание единодушно - с три гласа **„ЗА”**, прие следното:

**Решение №2**

**Упълномощава Председателя на Регионалното сдружение за регион Мадан – Фахри Молайсенов да организира рехабилитация на съществуващ обслужващ път за Първа клетка на РДТБО, с дължина на участъка 90 м и площадка за маневриране с площ 350 м2, съгласно приложената КСС. Средствата необходими дейността да бъдат осигурени от собствените средства на общините, съгласно подписания Меморандум.**

Поради изчерпване на дневния ред г-н Молайсенов, в качеството си на председател, закри заседанието.

Документите свързани със свикването и провеждането на събранието са приложени към настоящия протокол и представляват неразделна част от него.

**Приложения:**

1. Копия от писма-покани до кметовете на Общините – Неделино и Златоград и до Областния управител на Област Смолян, за свикване на заседание на Регионалното сдружение за управление на отпадъците, ведно с обратни разписки.
2. Калкулация за оперативните разходи за обезвреждане на неопасни отпадъци, чрез депониране на РДТБО, гр. Мадан за 2020г.
3. КСС за рехабилитация на съществуващ обслужващ път за Първа клетка на РДТБО, с дължина на участъка 90 м и площадка за маневриране с площ 350 м2

**Членове на Регионално сдружение за управление на отпадъците за регион Мадан**:

1. **За Община Мадан /Фахри Молайсенов – Кмет/………………..……………….**
2. **За Община Златоград /Мирослав Янчев - Кмет/………….……………………**
3. **За Община Неделино /Боян Кехайов - Кмет/………….………………………..**